ai4bharat/Pralekha huggingface dataset:
நித்தி ஆயோக்
அடல் டிங்கரிங் மாரத்தானின் முதன்மையான 30 கண்டுபிடிப்புகள் காட்சிப்படுத்தப்பட்டன
இந்தியாவில் சிறந்த மாணவக் கண்டுபிடிப்பாளர்களை அடையாளம் காணும் முயற்சியாக நித்தி ஆயோக்கின் அடல் கண்டுபிடிப்பு இயக்கத்தில் இடம்பெற்றுள்ள அடல் டிங்கரிங் சோதனைக் கூடங்கள் அடல் டிங்கரிங் மாரத்தானுக்கு ஏற்பாடு செய்திருந்தன. தூய்மையான எரிசக்தி, நீராதாரங்கள், கழிவு மேலாண்மை, சுகாதாரம், நவீன போக்குவரத்து வேளாண் தொழில்நுட்பம் என ஆறு துறைகளில் நாடு முழுவதும் ஆறு மாதங்கள் இது நடத்தப்பட்டது.
தேசிய தொழில்நுட்பத்தின் நிகழ்ச்சியில் அடல் டிங்கரிங் சோதனைக்கூட மாரத்தனில் முதன்மையான 30 புதிய கண்டுபிடிப்புகள் புத்தக வடிவில் காட்சிப்படுத்தப்பட்டன. சிறார்கள், ஊக்குவிப்பாளர்கள், ஆசிரியர்கள் மற்றும் பள்ளிகளால் மேற்கொள்ளப்பட்ட பணிகள் இதில் தொகுக்கப்பட்டிருந்தன. இந்த தொகுப்பு நூலினை நித்தி ஆயோக்கின் துணைத்தலைவர் டாக்டர் ராஜீவ் குமார், அடல் புதிய கண்டுபிடிப்பு இயக்கத்தின் இயக்குநர் திரு. ரமணன் ராமநாதன் ஆகியோர் வெளியிட்டனர்.
“மே 16 அன்று இந்தியாவின் பிரதமராக முதன் முதலாக பதவிப்பிரமாணம் எடுத்துக்கொண்ட திரு.அடல் பிஹாரி வாஜ்பாய்க்கு அர்ப்பணிக்கப்பட்டுள்ளது. நாட்டின் எதிர்காலம் சிறார்களின் கைகளில் உள்ளது என்பதில் அவர் நம்பிக்கைக் கொண்டிருந்தார். அவரது ஆட்சியை நினைவுகூரும் வகையில் உருவாக்கப்பட்டுள்ள அடல் புதிய கண்டுபிடிப்பு இயக்கம் அவரது கனவுகளை நனவாக்கி வருகிறது” என்று டாக்டர் குமார் கூறினார். “எதையுமே பிரதி எடுக்கும் சமூகமாக இல்லாமல், புதுமைகளை உருவாக்கும் சமூகமாக மாறுகின்ற சகாப்தம் வந்து கொண்டிருக்கிறது” என்றும் அவர் கூறினார்.
மேலும் விவரங்களை www.pib.nic.in என்ற இணையதளத்தில் காணலாம்.
----
(Visitor Counter : 121
மத்திய அமைச்சரவை
சுகாதாரம் மற்றும் மருந்துத் துறையில் இந்தியா, கம்போடியா இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற அமைச்சரவைக் கூட்டத்தில் சுகாதாரம் மற்றும் மருந்துத் துறையில் இந்தியா, கம்போடியாவுக்கு இடையேயான புரிந்துணர்வு ஒப்பந்தத்திற்கு ஒப்புதல் வழங்கப்பட்டது.
இந்த இரு நாட்டு புரிந்துணர்வு ஒப்பந்தத்தினால் சுகாதாரத் துறையில் இந்தியா, கம்போடியா நாடுகளிடையேயான கூட்டு முயற்சிகள் மற்றும் தொழில்நுட்ப தயாரிப்புகளுக்கு ஊக்கம் அளிக்கப்படும். இந்த புரிந்துணர்வு ஒப்பந்தம் இரு நாடுகளிடையேயான நல்லுறவை மேலும் வலுப்படுத்தும். இந்த ஒப்பந்தத்தில் கையெழுத்திடும் நாளிலிருந்து 5 வருடம் வரை இந்த புரிந்துணர்வு ஒப்பந்தம் அமலில் இருக்கும்.
இரு நாடுகளின் அரசுகளுக்கு இடையே கீழ்காணும் முக்கிய துறைகளில் ஒத்துழைப்பு மேம்படுத்தப்படும்:
1. தாய் மற்றும் சேய் நலன்
2. குடும்பக் கட்டுப்பாடு
3. எச்ஐவி/ எய்ட்ஸ் மற்றும் காசநோய்
4. மருந்து மற்றும் மருந்து சார்ந்த பொருட்கள்
5. தொழில்நுட்ப பரிமாற்றம்
6. பொது சுகாதாரம் மற்றும் நோய் தொற்று
7. நோய் தடுப்பு 
8. கம்போடியாவின் தேசிய நெறிமுறைக் குழு மற்றும் இந்திய சுகாதாரத் துறை/ அமைச்சகத்தின் ஒப்புதலோடு மருத்துவ ஆராய்ச்சி மற்றும் மேம்பாடு
9. மருத்துவக் கல்வி
10. பொது சுகாதாரத் துறையில் மனித சக்தியை மேம்படுத்துதல்
11. மருத்துவ, துணை மருத்துவ மற்றும் மேலாண்மை திறன்களுக்கு பயிற்சி மற்றும்
12. இரு நாடுகளின் ஒத்துழைப்போடு இதர துறைகள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1668393
புவி அறிவியல் அமைச்சகம்
தென்கிழக்கு வங்கக்கடலில் ஏற்பட்டுள்ள ஆழ்ந்த காற்றழுத்த தாழ்வு நிலை மேலும் தீவிரமடைந்து அடுத்த 12 மணி நேரத்தில் சூறாவளி புயலாக மாறக் கூடும்
தென்கிழக்கு வங்கக்கடலில் ஏற்பட்டுள்ள ஆழ்ந்த காற்றழுத்த தாழ்வு நிலை மேலும் தீவிரமடைந்து இன்று  பிற்பகல் மணி 5.30 வாக்கில் சூறாவளி புயலாக மாறும் என்றும், இது ஞாயிற்றுக்கிழமை காலை கடுமையான சூறாவளி புயலாக மாறும் என்றும் வானிலை ஆய்வு மையம் தெரிவித்துள்ளது.
பலத்த மழை எச்சரிக்கை
ஆந்திரப் பிரதேச கடலோரப் பகுதிகளிலும், அதனையொட்டியுள்ள தமிழ்நாட்டின் வட கடலோரப் பகுதியிலும் நாளை மாலை முதல் பல இடங்களில் மழையும், ஒரு சில இடங்களில் கன மழையும் பெய்யும் என்று அது கூறுகிறது.
ஆந்திரப் பிரதேசத்தில் வரும் ஞாயிறு, திங்கள் கிழமைகளில் அநேக இடங்களில் பலத்த மழை அல்லது மிக பலமான மழை பெய்யக் கூடும் என்றும் அது கூறுகிறது.
காற்று வேக எச்சரிக்கை
ஆந்திரப் பிரதேசம், வடக்கு தமிழ்நாடு மற்றும் புதுச்சேரி கடலோரப் பகுதிகளில் நாளை மாலை முதல் மணிக்கு 55 கிலோ மீட்டர் முதல் 65 கிலோ மீட்டர் வரையிலான காற்று வீசக் கூடும். திங்கட்கிழமை முற்பகல் முதல் ஆந்திரப் பிரதேச பகுதிகளில் காற்று வேகம் மணிக்கு 80 முதல் 90 கிலோ மீட்டர் வரை இருக்கும் என்று வானிலை எச்சரிக்கை தெரிவிக்கிறது.
கடல் பகுதிகளில் வரும் ஞாயிறு, திங்கட்கிழமைகளில் காற்றின் வேகம் மணிக்கு 80 முதல் 110 கிலோ மீட்டர் வரை இருக்கும் என்று அது தெரிவிக்கிறது.
மீனவர்களுக்கான எச்சரிக்கை
மீனவர்கள் இன்று தென்மேற்கு மற்றும் அதனை அடுத்துள்ள தென்கிழக்கு வங்கக் கடலுக்கு செல்ல வேண்டாம் என எச்சரிக்கப்பட்டுள்ளனர். நாளை தென்மேற்கு மற்றும் மேற்கு மத்திய வங்கக் கடலுக்கு செல்ல வேண்டாம் என்றும், அதனை அடுத்த 2 நாட்களுக்கு அதாவது இம்மாதம் 16,17 தேதிகளில் மேற்கு மத்திய மற்றும் தென்மேற்கு வங்கக் கடலுக்கு செல்ல வேண்டாம் என்றும் மீனவர்கள் எச்சரிக்கப்படுகின்றனர்.
ஆழ்கடலுக்குள் மீன் பிடிக்க சென்றவர்கள் உடனடியாக திரும்புமாறு அறிவுறுத்தப்படுகின்றனர்.
.
பஞ்சாயத்து ராஜ் அமைச்சகம்
விடுதலையின் அமிர்தப்பெருவிழா 2.0 –ஐ முன்னிட்டு ஏப்ரல் 17 முதல் ஏப்ரல் 21 வரை தேசிய பஞ்சாயத்து விருதுகள் வாரம் கொண்டாட பஞ்சாயத்து ராஜ் அமைச்சகம் ஏற்பாடு
தேசிய பஞ்சாயத்து ராஜ் தினத்தை முன்னிட்டு  விடுதலையின் அமிர்தப்பெருவிழா 2.0 –ன் ஒரு பகுதியாக, பஞ்சாயத்து ராஜ் அமைச்சகம் ஏப்ரல் 17 முதல் 21 வரை தேசிய பஞ்சாயத்து விருதுகள் வாரத்தை கொண்டாடுகிறது. பஞ்சாயத்துகளின் தீர்மானங்களை நிறைவேற்றும் கொண்டாட்டம் என்ற தலைப்பில் விருதுகள் வாரத்தின் கருத்துருவாக்கம் செய்யப்பட்டுள்ளது.
ஐந்து நாள் தேசிய பஞ்சாயத்து விருதுகள் வாரமானது நாளை புது தில்லியில் 'பஞ்சாயத்துகளை ஊக்குவிக்கும் தேசிய மாநாடு மற்றும் விருது வழங்கும் விழா' என்ற நிகழ்ச்சியுடன் தொடங்குகிறது. இதனை குடியரசுத் தலைவர் நாளை தொடங்கி வைக்கிறார்.இந்த விழாவில், நாடு முழுவதும் இருந்து 1,500க்கும் மேற்பட்ட பிரதிநிதிகள் பங்கேற்பார்கள் என்று எதிர்பார்க்கப்படுகிறது.
மத்திய ஊரக வளர்ச்சி மற்றும் பஞ்சாயத்து ராஜ் அமைச்சர் திரு கிரிராஜ் சிங், மத்திய பஞ்சாயத்து ராஜ் இணை அமைச்சர் திரு கபில் மோரேஷ்வர் பாட்டீல், மத்திய ஊரக வளர்ச்சித்துறை இணை அமைச்சர் திரு ஃபக்கன் சிங் குலாஸ்தே ஆகியோர் இந்த விழாவில் கலந்து கொள்கிறார்கள். பஞ்சாயத்து ராஜ் அமைச்சகத்தின் செயலாளர் திரு சுனில் குமார், பஞ்சாயத்து ராஜ் அமைச்சகத்தின் கூடுதல் செயலாளர் டாக்டர் சந்திர சேகர் குமார் மற்றும் பஞ்சாயத்து ராஜ் அமைச்சகத்தின் மூத்த அதிகாரிகளும் இந்த நிகழ்ச்சியில் கலந்து கொள்கிறார்கள். மாநில பஞ்சாயத்து ராஜ் அமைச்சர்கள், மத்திய அமைச்சகங்கள் / துறைகள் மற்றும் மாநிலங்கள்/யூனியன் பிரதேசங்களின் பஞ்சாயத்து ராஜ் துறையின் மூத்த அதிகாரிகள், பஞ்சாயத்துகளின் தேர்ந்தெடுக்கப்பட்ட பிரதிநிதிகள் மற்றும் நிர்வாகிகளும் தேசிய மாநாட்டில் பங்கேற்க அழைக்கப்பட்டுள்ளனர். இதைத் தொடர்ந்து, புதுதில்லியின் பூசாவில் உள்ள சி. சுப்ரமணியம் ஆடிட்டோரியத்தில் இந்நிகழ்ச்சி நடைபெறுகிறது.
தேசிய பஞ்சாயத்து விருதுகள்–2023 இன் பல்வேறு பிரிவுகளின் கீழ் விருதுகள் வழங்கப்படுகின்றன. விருது பெறும் பஞ்சாயத்துகளுக்கு விருதுத் தொகை டிஜிட்டல் முறையில் பரிமாற்றம் செய்யப்படும். விருது பெற்ற பஞ்சாயத்துகளின் படைப்புகளில் சிறந்த நடைமுறைகள்' என்ற தலைப்பில் ஒரு சிறு கையேட்டை மத்திய ஊரக வளர்ச்சி மற்றும் பஞ்சாயத்து ராஜ் அமைச்சர் திரு கிரிராஜ் சிங் வெளியிடுவார். கையேட்டின் முதல் பிரதி குடியரசுத் தலைவருக்கு வழங்கப்படும்.
தேசிய பஞ்சாயத்து விருதுகள் வாரத்தின் தொடக்க விழாவின் போது, மாநில பஞ்சாயத்து ராஜ் அமைச்சர்கள், நிலையான வளர்ச்சி இலக்குகள் மற்றும் இதுவரை செய்யப்பட்டுள்ள சாதனைகளை அடைவதற்கான உன்னத இலக்கை நோக்கி மாநிலங்களின் கருத்துகள், யோசனைகள், உத்திகள் மற்றும் தயார்நிலையைப் பகிர்ந்து கொள்வார்கள். தேசிய பஞ்சாயத்து விருதுகள் வாரத்தில் நடைபெறும் மாநாடுகளின் தொடர், இந்த நோக்கத்திற்காக மத்திய மற்றும் மாநில அரசுகளால் மேற்கொள்ளப்பட்ட பல்வேறு முயற்சிகளைப் பகிர்ந்து கொள்வதற்கான சிறந்த தளமாக இருக்கும்.
பின்னணி:
2021 ஆம் ஆண்டு மார்ச் 12 ஆம் தேதி விடுதலையின் அமிர்தப்பெருவிழாவின் அதிகாரப்பூர்வ பயணத்தைத் தொடங்கியதில் இருந்து, இந்தியாவின் 75 வது சுதந்திர தினத்திற்கான 75 வார கவுண்ட்டவுனைத் தொடங்கியது. பஞ்சாயத்து ராஜ் அமைச்சகம் விடுதலையின் அமிர்தப்பெருவிழா பற்றி கிராமப்புற மக்களிடையே விழிப்புணர்வை ஏற்படுத்த நேர்மையான முயற்சிகளை மேற்கொண்டு வருகிறது. அதிக அளவில் மக்கள் பங்கேற்புக்கு முக்கியத்துவம் கொடுக்கப்பட்டுள்ளது, மேலும் புதிய அணுகுமுறையானது புதிய இந்தியாவின் பார்வையை வெளிப்படுத்தும் மற்றும் ஒவ்வொரு இந்தியரிடமும் எதிரொலிக்கும் கருப்பொருள்களில் நீண்ட கால பிரச்சாரங்களை ஏற்பாடு செய்வதாகும்.
பாதுகாப்பு அமைச்சகம்
சவுதி அரேபியா, அமெரிக்கா, ஓமன் ஆகிய நாடுகளின் பிரதிநிதிகளை பாதுகாப்புத் துறை செயலர் சந்தித்தார்
பெங்களூருவில் ஏரோஇந்தியா 2023 இடையே மூன்று நாடுகளின் பாதுகாப்புத்துறை பிரதிநிதிகளை, பாதுகாப்புத்துறை செயலர் திரு கிரிதர் அரமானே நேற்று சந்தித்தார்.
சவுதி அரேபியாவின் தொழில் உறவுகள் பொது மேலாளர் திரு எங்கர் சாத்-ஐ சந்தித்த பாதுகாப்புத்துறை செயலாளர் இருதரப்பு பாதுகாப்பு ஒத்துழைப்பு விஷயங்கள் குறித்து வாதித்தார்.
இந்தியா பசிபிக் பாதுகாப்பு விவகாரங்களுக்கான முதன்மை துணை செயலர் திரு ஜெடிஜியா பி ராயர் தலைமையிலான அமெரிக்க பிரதிநிதிகள் குழுவும், பாதுகாப்புத்துறை செயலாளரை சந்தித்தது. எதிர்காலத்துக்கு தேவையான பாதுகாப்பு ஒத்துழைப்பு விஷயங்கள் குறித்து விரிவாக விவாதிக்கப்பட்டது. ஏரோ இந்தியா கண்காட்சியில் அமெரிக்காவின் பல்வேறு அதிகாரிகள், நிறுவனங்கள், விமானங்கள் ஆகியவை கலந்து கொண்டன.
ஓமன் பாதுகாப்பு அமைச்சக தலைமைச் செயலாளர் டாக்டர் முகமது நசீர் அல் ஜாபி தலைமையிலான பிரதிநிதிகளையும், பாதுகாப்புத்துறை செயலாளர் சந்தித்தார். நடைபெற்று வரும் பாதுகாப்பு ஒத்துழைப்பு குறித்து ஆய்வு மேற்கொள்ளப்பட்டது. மேலும் ஒத்துழைப்புக்கான வாய்ப்புகளை அதிகரிப்பது பற்றியும் ஆலோசிக்கப்பட்டது.
பிரதமர் அலுவலகம்
பிஎஸ்எல்வி சி-53 மூலம் இந்திய விண்வெளி புதிய தொழில் நிறுவனங்களின் இரண்டு செயற்கைக்கோள்களை வெற்றிகரமாக செலுத்தியதற்காக இன்-ஸ்பேஸ் மற்றும் இஸ்ரோவிற்கு பிரதமர் பாராட்டு
பிஎஸ்எல்வி சி-53 மூலம் இந்திய விண்வெளி புதிய தொழில் நிறுவனங்களின் இரண்டு செயற்கைக்கோள்களை வெற்றிகரமாக செலுத்தியதற்காக இன்-ஸ்பேஸ் மற்றும் இஸ்ரோவிற்கு பிரதமர் திரு நரேந்திர மோடி பாராட்டு தெரிவித்துள்ளார்.
பிரதமர் ட்விட்டரில் கூறியிருப்பதாவது:
“இந்திய விண்வெளி புதிய தொழில் நிறுவனங்களின் இரண்டு செயற்கைக்கோள்களை விண்ணில் செலுத்தியிருப்பதன் வாயிலாக பிஎஸ்எல்வி சி-53 புதிய சாதனையைப் படைத்துள்ளது. இதனை சாத்தியமாக்கிய @இன்ஸ்பேஸ்இண்ட் மற்றும் @ இஸ்ரோவிற்கு வாழ்த்துக்கள். எதிர்காலத்தில் மேலும் பல இந்திய நிறுவனங்கள் விண்வெளியை எட்டும் என்று நம்புகிறேன்.”
பிரதமர் அலுவலகம்
மாநிலங்களவையில் இந்திய அரசியலமைப்பில் 124-வது சட்ட திருத்த மசோதா 2019 நிறைவேற்றப்பட்டதற்கு பிரதமர் பாராட்டு
மாநிலங்களவையில் இந்திய அரசியலமைப்பு  மசோதா 2019 நிறைவேற்றப்பட்டதற்கு பிரதமர் திரு. நரேந்திர மோடி பாராட்டு தெரிவித்துள்ளார்.
“மாநிலங்கள் அவையில் இந்திய அரசியலமைப்பு  மசோதா 2019 நிறைவேற்றப்பட்டது பெரும் மகிழ்ச்சி அளிக்கிறது. இந்த மசோதாவிற்கு இவ்வளவு ஆதரவு கிடைத்ததும் மகிழ்ச்சி அளிக்கிறது. அவையில் துடிப்பான விவாதம் நடைபெற்றது, அதில் பலர் உறுப்பினர்கள் மிக ஆழமான கருத்துகளை பகிர்ந்து கொண்டனர்.
நாடாளுமன்றத்தின் இரு அவையிலும் இந்த இந்திய அரசியலமைப்பு  மசோதா 2019 நிறைவேற்றப்பட்டது சமூக நீதிக்கு கிடைத்துள்ள பெரும் வெற்றி. இது நமது இளைஞர்கள் அவர்களது திறமையை வெளிக்காட்டவும் நமது நாட்டின் மாற்றத்திற்கு பங்களிப்பதற்கும் பரவலான வாய்ப்பை அளிக்கும்.
இந்திய அரசியலமைப்பு  மசோதா 2019 நிறைவேற்றியதன் மூலம், வலிமையான மற்றும் அனைவரையும் உள்ளடக்கிய இந்தியாவை உருவாக்க விரும்பிய, நமது அரசியலமைப்பை உருவாக்கிய தலைவர்களுக்கும் சுதந்திர போராட்ட வீரர்களுக்கும் நாம் அஞ்சலி செலுத்தி உள்ளோம்.”, என்று பிரதமர் கூறியுள்ளார்.
தகவல் மற்றும் ஒலிபரப்பு அமைச்சகம்
கேன்ஸ் திரைப்பட விழாவில் மத்திய இணையமைச்சர் டாக்டர் எல் முருகன் பங்கேற்கிறார்
மத்திய தகவல் மற்றும் ஒலிபரப்புத்துறை இணையமைச்சர் டாக்டர் எல் முருகன் பிரான்சுக்கு பயணம் மேற்கொள்கிறார். அங்கு நடைபெறும் கேன்ஸ் திரைப்பட விழாவில் கலந்து கொள்வதற்காக நாளை  பிரான்சுக்கு டாக்டர் முருகன் புறப்படுகிறார். திரைப்பட விழாவில் 22-ந் தேதி முதல், 24-ந் தேதி வரை அவர் கலந்து கொள்கிறார்.
டாக்டர் எல் முருகன் 22-ந் தேதி பிரான்ஸ் சென்றடைவார். பின்னர் அவர் கேன்ஸ் திரைப்பட விழாவில் பல்வேறு நிகழ்ச்சிகள் மற்றும் சந்திப்புகளில் பங்கேற்கிறார்.
டாக்டர் முருகன் 25-ந் தேதி காலையில் புதுதில்லி வந்து சேர்வார்.
இந்திய போட்டிகள் ஆணையம்
கானரி முதலீட்டு நிறுவனமும், லிங்க் முதலீட்டு நிறுவனமும், இண்டாஸ் பார்மசுடிகல்ஸ் நிறுவனத்தின் பங்குகளை வாங்குவதற்கு இந்திய போட்டியியல் ஆணையம் ஒப்புதல்
கானரி முதலீட்டு நிறுவனமும், லிங்க் முதலீட்டு நிறுவனமும், இண்டாஸ் பார்மசுடிகல்ஸ் நிறுவனத்தின் பங்குகளை, ஐந்து விழுக்காட்டிற்கும் குறைவாக வாங்குவதற்கு இந்திய போட்டியியல் ஆணையம் ஒப்புதல் அளித்துள்ளது. கூடுதல் விவரங்களுக்கு : https://pib.gov.in/PressReleasePage.aspx?PRID=1619715
(Visitor Counter : 102
சிறப்பு சேவைகள் மற்றும் கட்டுரைகள்
“பொக்கிஷம்” – கைவினைப் பொருட்கள் கண்காட்சி மற்றும் விற்பனை
மத்திய ஜவுளித்துறை கட்டுப்பாட்டில், சென்னை தரமணியில் இயங்கி வரும் வடிவமைப்பு, மேலாண்மை மற்றும் தொழில்நுட்ப கல்வி நிறுவனமான நேஷனல் இன்ஸ்டிடியூட் ஆப் பேஷன் டெக்னாலஜி, தமிழகத்தின் கைவினைப் பொருட்கள் மற்றும் கைத்தறி பாரம்பரியத்தை வெளிப்படுத்தும் விதமாக சிறப்பு கண்காட்சி மற்றும் விற்பனைக்கு ஏற்பாடு செய்துள்ளது.
“பொக்கிஷம்” என்று பெயரிடப்பட்டுள்ள இந்தக் கண்காட்சியை 29.10.2021 அன்று பகல் 12 மணியளவில், தமிழக கைத்தறி மற்றும் ஜவுளித்துறை முதன்மை செயலாளரும், ஆணையருமான டாக்டர் பீலா ராஜேஷ் ஐஏஎஸ்., சிறப்பு விருந்தினராகக் கலந்து கொண்டு தொடங்கி வைக்கிறார்.
சென்னை தரமணி, ராஜீவ் காந்தி சாலை -யில் உள்ள நிப்ட்  நிறுவன வளாகத்தில் 29.10.2021 முதல் 31.10.2021 வரை 3 நாட்களுக்கு காலை 10 மணி முதல் இரவு 7 மணி வரை இந்த கண்காட்சி மற்றும் விற்பனை நடைபெறும்.
இதில் தமிழகம் மற்றும் புதுச்சேரியின் பல்வேறு இடங்களில் உள்ள கைவினைப் பொருள் தயாரிப்பு நிறுவனங்களின் பனை ஓலைப் பொருட்கள், பிரம்பு பொருட்கள், தோல் பொருட்கள் மற்றும் கைத்தறி ஆடைகள் காட்சிக்கு வைக்கப்பட உள்ளன. பொதுமக்கள் 29-ந் தேதி பிற்பகல் 3 மணியிலிருந்தும் அடுத்த இரு நாட்களில் காலை 10 மணியிலிருந்தும் கண்காட்சியை பார்வையிட அனுமதிக்கப்படுவார்கள் என அந்த நிறுவனத்தின் இயக்குனர் பேராசிரியர் அனிதா மனோகர் தெரிவித்துள்ளார்.
பிரதமர் அலுவலகம்
ஒடிசாவில் ஃபானி புயலால் பாதிக்கப்பட்ட இடங்களை பிரதமர் விமானம் மூலம் பார்வையிட்டு ஆய்வு செய்தார்.
உடனடியாக ரூ.1,000 கோடி நிதி வழங்கப்படும் - பிரதமர்
மே 03, 2019 அன்று அடித்த ஃபானி புயலால் பாதிக்கப்பட்ட ஒடிசா மாநிலத்தை பிரதமர் திரு நரேந்திர மோடி இன்று பார்வையிட்டார். பிப்பிலி, பூரி, கொனார்க், நிமபதா மற்றும் புவனேஸ்வரை அவர் விமானம் மூலம் பார்வையிட்டார். ஒடிசா மாநிலத்தின் ஆளுநர் பேராசிரியர் கணேஷி லால், முதலமைச்சர் திரு நவீன் பட்நாயக், மத்திய பெட்ரோலியம் மற்றும் இயற்கை எரிவாயுத் துறை அமைச்சர் திரு தர்மேந்திர பிரதான் ஆகியோர் பிரதமருடன் இணைந்து ஆய்வு மேற்கொண்டனர்.
ஆய்வுக்குப் பிறகு, புயலால் ஏற்பட்ட பாதிப்பு மற்றும் அதற்காக எடுக்கப்பட்டு வரும் நிவாரணம் மற்றும் புனரமைப்பு நடவடிக்கைகள் குறித்து பிரதமர் மாநில மற்றும் மத்திய அரசின் மூத்த அதிகாரிகளுடன் ஆலோசனைக் கூட்டம் நடத்தினார். தன்னால் முடிந்த அனைத்து உதவிகளையும் மாநிலத்திற்கு வழங்குவதாக பிரதமர் உறுதியளித்தார். ஏப்ரல் 29, 2019 அன்று மாநில அரசுக்கு ரூ.341 கோடி ஏற்கனவே வழங்கப்பட்டது. அதைத் தவிர, தற்போது உடனடியாக ரூ.1,000 கோடி நிதி உதவி வழங்கப்படும் என்று அவர் அறிவித்தார். அமைச்சக இடைக் குழுவின் ஆய்வுக்குப் பிறகு மேலும் உதவி வழங்கப்படும் என்று பிரதமர் உறுதியளித்தார்.
இந்தத் தருணத்தில் ஒடிசா மக்களுக்கு எங்களது முழு ஆதரவை அளிக்கிறோம் என்று பிரதமர் தெரிவித்தார். உடனடியாக நிவாரணம் அளிப்பது மட்டுமின்றி மாநிலத்தை மறுசீரமைக்கவும் மத்திய அரசு முழு உறுதிபூண்டுள்ளது. உயிரிழப்பை குறைப்பதில் தொழில்நுட்பம் சார்ந்த செயற்கைக்கோள் புகைப்படம் மற்றும் சமீபத்திய வானிலை அறிக்கை தொடர்பான நுட்பங்களை பிரதமர் பாராட்டினார். தொழில்நுட்பத் திறன்களும், மனிதர்களின் பங்களிப்பும் இணைந்து பாதிக்கப்பட்டோரை ஒருங்கிணைக்க உதவியுள்ளது. 10 லட்சத்திற்கும் மேற்பட்ட மக்களை பாதுகாப்பான இடத்திற்கு மாற்றிய மாநில அரசின் முயற்சிகளையும். இந்திய வானிலை ஆய்வு மையத்தின் துல்லியமான கணிப்புகளையும் பிரதமர் வெகுவாகப் பாராட்டினார். கடலோரப் பகுதிகளில் வாழும் மக்கள் மற்றும் மீனவர்களின் மன உறுதியை பிரதமர் பாராட்டினார். மத்திய மற்றும் மாநில அரசுகள் கூட்டாக இணைந்து பணி புரிந்தது இறப்பு எண்ணிக்கையை குறைக்க உதவியது என்றும், தானும், கடலோர மாவட்டத்தின் முதலமைச்சராக இருந்ததால், புயல் போன்ற பேரிடரினால் ஏற்படும் பாதிப்பு மற்றும் அழிவு குறித்து உணர்ந்திருப்பதாக பிரதமர் தெரிவித்தார்.
உள்கட்டமைப்பு, வீட்டு வசதி, மீனவர்கள் மற்றும் விவசாய நிலங்களுக்கு ஏற்பட்டுள்ள பாதிப்பை ஆய்வு செய்ய மத்தியக் குழு விரைவில் ஒடிசா மாநிலத்திற்கு பயணம் மேற்கொள்ளும் என்று பிரதமர் உறுதியளித்தார். விரைவில் அனைத்து சேவைகளையும் மீட்டெடுக்கும் வகையில் மின்சாரம், தொலைத் தொடர்பு, ரயில்வேத் துறை அலுவலர்களும் மற்றும் மத்திய அரசின் அதிகாரிகளும் செயல்பட வேண்டும் என்று பிரதமர் கேட்டுக் கொண்டார். சேதமடைந்த சாலைகளை சரிசெய்ய சாலை மற்றும் போக்குவரத்து அமைச்சகம் தேவையான நடவடிக்கைகளை எடுக்க வேண்டும் என்று பிரதமர் அறிவுறுத்தினார். புயலால் பாதிக்கப்பட்ட விவசாயிகளின் பயிர்க் காப்பீடு தொடர்பாக ஆய்வு செய்ய காப்பீடு நிறுவனங்கள் உடனடியாக தங்களின் ஆய்வாளர்களை அனுப்பி வைத்து விரைவாக நிவாரணம் வழங்க வேண்டும் என்றும் பிரதமர் கேட்டுக்கொண்டார்.
புயலினால் உயிரிழந்தோர் குடும்பத்திற்கு ரூ.2 லட்சமும், படுகாயமடைந்தோருக்கு ரூ.50,000-மும் வழங்கப்படும் என்றும் பிரதமர் அறிவித்தார். இந்த கடினமான நேரத்தில் ஒடிசா மாநிலத்திற்கு மத்திய அரசு உறுதுணையாக இருக்கும் என்று பிரதமர் தெரிவித்தார்.
பிரதமர் அலுவலகம்
குஜராத் தண்டியில் உள்ள தேசிய உப்பு சத்தியாகிரக நினைவகத்தை- பிரதமர் நாட்டிற்கு அர்பணித்தார்
தண்டி நினைவகம் மகாத்மா காந்தியின் அக்ரா, ஸ்வச்சகிரா மற்றும் சத்யகிரகாவை பிரதிபலிக்கிறது என்று பிரதமர் கூறினார்
ஐடீடீடீ கிராமங்களின் எழுச்சியிலிருந்து நாட்டின் எழுச்சி என்பதே எங்களின் இயக்கமும் கருத்தும்: பிரதமர்
குஜராத் மாநிலம், நவ்சாரி மாவட்டம், தண்டியில் தேசிய உப்பு சத்தியாக்கிரக நினைவிடத்தை பிரதமர் திரு. நரேந்திர மோடி, மகாத்மா காந்தியடிகளின் நினைவு நாளான இன்று  நாட்டுக்கு அர்ப்பணித்தார்.
நினைவிட வளாகத்தில் பிரதமர், மகாத்மா காந்தி மற்றும் அவருடன் 1930-ல் தண்டி உப்பு யாத்திரை சென்ற 80 சத்தியாக்கிரகிகளின் சிலைகளையும் அவர் திறந்து வைத்தார். இந்த நினைவிடத்தில் 1930-ஆம் ஆண்டின் வரலாற்றுச் சிறப்புமிக்க உப்பு யாத்திரையின் பல்வேறு நிகழ்வுகளை சித்தரிக்கும் 24 சுவர் ஓவியங்கள் இடம் பெற்றுள்ளன. இந்த நினைவக வளாகத்திற்குத் தேவையான மின்சாரத்தை சூரிய சக்தி அமைப்புகள் வழங்கவுள்ளன. பிரதமர் இந்த நினைவிடத்தின் பல்வேறு பகுதிகளைப் பார்வையிட்டார்.
நிகழ்ச்சி தொடர்பான பொதுக்கூட்டத்தில் பேசிய பிரதமர், இந்த நினைவிடம் அமைவதற்கு பாடுபட்ட ஒவ்வொருவரையும் பாராட்டுவதாகத் தெரிவித்தார். “நாடு சுதந்திரம் பெற வேண்டும் என்பதற்காக நாட்டு மக்கள் ஆற்றிய மாபெரும் தியாகங்களை நினைவு கூர்வதற்காக இந்த நினைவகம் அமைந்துள்ளது” என்று அவர் கூறினார். மகாத்மா காந்தியின் கொள்கைகளான சுதேசி, ஸ்வச்சாகிர மற்றும் சத்தியாக்கிரகா ஆகியவற்றை இந்த நினைவகம் உள்ளடக்கியிருக்கிறது என்று கூறினார். வரும் நாட்களில் இந்த இடம் சுற்றுலாப் பயணிகளுக்கு முக்கியமான இடமாக மாறும் என்று அவர் கூறினார்.
“மகாத்மா காந்தியின் மரபுகளை முன்னெடுத்துச் செல்லும் முயற்சியாக நமது அரசு காதி சம்பந்தப்பட்ட 2000-க்கும் மேற்பட்ட நிறுவனங்களை நவீனமயமாக்கியுள்ளது. லட்சக்கணக்கான கைவினைஞர்கள் மற்றும் பணியாளர்களுக்கு இது, பயன்பட்டுள்ளது. காதி தற்போது நவீன உடை மட்டுமின்றி, மகளிர் அதிகாரம் பெறுவதன் சின்னமாகவும் உள்ளது” என்று பிரதமர் கூறினார். சுதந்திரப் போராட்டத்தில் சுதேசி பெரிய பங்கினை ஆற்றியுள்ளது, அதேபோல, கைத்தறியும் ஏழ்மையை அகற்றுவதில் முக்கியப் பங்காற்றியுள்ளது என்றார் அவர். அரசு ஆகஸ்ட் மாதம் 7-ஆம் தேதியை கைத்தறி தினமாக கொண்டாட அறிவிக்கை வெளியிட்டுள்ளது. இதனையடுத்து, கைத்தறி மேம்பாடு அடையும் என்று பிரதமர் கூறினார்.
காந்தியடிகள் தூய்மைக்கு அளித்த முக்கியத்துவத்தை வலியுறுத்திய பிரதமர், அவரது இந்த தூய்மைக் கருத்துக்களை தூய்மை இந்தியா திட்டத்தில் இணைத்துள்ளோம் என்று கூறினார். தூய்மை இந்தியா இயக்கத்தின் தாக்கம் காரணமாக, கிராமப் பகுதிகளில் தூய்மை நிலைமை 2017-ல் 38 சதவீதமாக இருந்தது, தற்போது தேசிய ஜனநாயக கூட்டணி ஆட்சிக் காலத்தில் 98 சதவீதமாக உயர்ந்துள்ளது என்றார்.
கிராமங்களுக்கு மாசுபடுத்தாத சமையல் எரிவாயு, மின்சாரம், சுகாதாரம், நிதிச் சேவைகள் உள்ளிட்ட அடிப்படை வசதிகளை ஏற்படுத்துவது தமது நோக்கம் என்று வலியுறுத்திய பிரதமர், இந்தக் கருத்தின் அடிப்படையிலேயே “கிராம எழுச்சியிலிருந்து பாரத எழுச்சி” என்ற கொள்கை பிறந்துள்ளது என்று கூறினார்.
பிரதமர் குஜராத்தில் ஒருநாள் பயணத்தை மேற்கொண்டார். முன்னதாக, பிரதமர் சூரத் விமான நிலைய முனையக் கட்டிட விரிவாக்கப் பணிக்கு அடிக்கல் நாட்டினார். சூரத்தில் பல்வேறு மேம்பாட்டுப் பணிகளையும் அவர் தொடங்கி வைத்தார். சூரத்தில் உள்ள அதிநவீன ரசிலாபென் செவந்திலால் மருத்துவமனையை நாட்டிற்கு அவர் அர்ப்பணித்தார். சூரத்தில் நடைபெற்ற புதிய இந்தியா இளைஞர் மாநாட்டிலும் பிரதமர் உரையாற்றினார்.
பெருநிறுவனங்கள் விவகாரங்கள் அமைச்சகம்
இந்திய பட்டயக் கணக்கர்கள் பயிற்சி நிறுவனம் & சவுதி அரேபியாவின் சான்றிதழ் பெற்ற பொது கணக்காளர்கள் அமைப்புகளிடையேயான புரிந்துணர்வு ஒப்பந்தத்தை புதுப்பிக்க மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், பெரு நிறுவன ஆளுகை, தொழில்நுட்ப ஆராய்ச்சி & ஆலோசனை, தர உறுதிபாடு, தடயவியல் சார்ந்த கணக்கீடு, சிறு மற்றும் நடுத்தர செயல்பாடுகள் தொடர்பான பிரச்சினைகள், இஸ்லாமிய நிதி, தொழில் வல்லமை மேம்பாடு மற்றும் கணக்கு பதிவியல் துறையில் இருதரப்பு நலன் சார்ந்த துறைகளில், இந்திய பட்டயக் கணக்கர்கள் பயிற்சி நிறுவனம் & சவுதி அரேபியாவின் சான்றிதழ் பெற்ற பொது கணக்காளர்கள் அமைப்பும் 2014ஆம் ஆண்டு கையெழுத்திட்ட புரிந்துணர்வு ஒப்பந்தத்தை புதுப்பிக்க ஒப்புதல் அளிக்கப்பட்டது.
முக்கிய விளைவுகள்:
இந்திய பட்டயக் கணக்கர்கள் பயிற்சி நிறுவனத்தின் உறுப்பினர்கள், மாணவர்கள் மற்றும் அதனை சார்ந்த அமைப்புகளின் நலன் மற்றும் பரஸ்பர பயனளிக்கும் நட்புறவை மேம்படுத்தும் நோக்கில், ஒருங்கிணைந்து பணியாற்றுவதே நோக்கம்.
இந்த புரிந்துணர்வு ஒப்பந்தம், இந்திய பட்டயக் கணக்கர் பயிற்சி நிறுவன உறுப்பினர்கள் தங்களது தொழில் எல்லையை நீட்டிக்கவும், உள்ளூர் மக்களின் திறன் மேம்பாட்டு முயற்சிகளுக்கு உதவி அளித்து வலுப்படுத்துவதில், இந்திய பட்டயக் கணக்கர் பயிற்சி நிறுவனம் ஒரு அமைப்பாக மாறுவதற்கும், வகை செய்கிறது.
இந்த புரிந்துணர்வு ஒப்பந்தம் கணக்கு பராமரிக்கும் மற்றும் தணிக்கைத் தொழிலை ஊக்குவிப்பதில், இந்திய பட்டயக் கணக்கர்கள் பயிற்சி நிறுவனத்திற்கு வழிவகை ஏற்படுத்துவதுடன், இத்தொழிலை மேம்படுத்துவதற்கும், நிறுவனத்தின் தகுதியை உயர்த்திக் கொள்வதற்கும் உதவிகரமாக இருக்கும்.
பலன்கள்:
இந்திய பட்டயக் கணக்கர்கள் பயிற்சி நிறுவனம், ஜெட்டா, ரியாத் மற்றும் சவுதி அரேபியாவில் மூன்று கிளைகளுடனும், பல்வேறு அளவிலான தொழிலில் ஈடுபட்டுள்ள 200 உறுப்பினர்களுடனும் கிழக்காசியாவில் வலுவான அமைப்பாக திகழ்கிறது. இந்த புரிந்துணர்வு ஒப்பந்தம், இந்திய பட்டயக் கணக்கர்கள் பயிற்சி நிறுவனம் மற்றும் சவுதி சான்றிதழ் பெற்ற பொது கணக்கர்கள் அமைப்பு இடையே வலுவான செயல்பாட்டு உறவுகளை மேம்படுத்துவதுடன், இந்திய பட்டயக் கணக்கர்களுக்கு இந்தியாவில் வலுவான தொழில் வாய்ப்புகளை அளிக்கும். மேலும், கிழக்காசியாவில் பணியாற்றுவோரிடம் நம்பிக்கையை அதிகரித்து, இந்திய பட்டயக் கணக்கர்களுக்கு கணிசமான வேலைவாய்ப்புகளை உருவாக்கவும் உதவிகரமாக இருக்கும்.
பின்னணி:
இந்திய பட்டயக் கணக்கர் பயிற்சி நிறுவனம், இந்தியாவில் பட்டயக் கணக்குத் தொழிலை முறைப்படுத்த ஏதுவாக நாடாளுமன்றத்தால் நிறைவேற்றப்பட்ட பட்டயக் கணக்கர் சட்டம் 1949 என்ற சட்டத்தின்படி ஏற்படுத்தப்பட்ட நிலையான அமைப்பாகும். மன்னரின் உத்தரவு மூலம் பிறப்பிக்கப்பட்ட சவுதி சான்றிதழ் பெற்ற பொதுக் கணக்கர்கள் ஒழுங்குமுறை விதிகள், அந்நாட்டில் கணக்கு பதிவு மற்றும் தணிக்கை தொழிலை மேம்படுத்த ‘சவுதி சான்றிதழ் பெற்ற பொதுக் கணக்கர்கள் அமைப்பு‘-க்கு அதிகாரம் அளிக்கிறது.
==================
(Visitor Counter : 121
பாதுகாப்பு அமைச்சகம்
இந்தியா – பிரான்ஸ் –ஐக்கிய அரபு எமிரேட்ஸ் இடையே முதலாவது கடல் சார் ஒத்துழைப்பு பயிற்சி
இந்தியா – பிரான்ஸ் – ஐக்கிய அரபு எமிரேட்ஸ் இடையே முதலாவது கடல் சார் ஒத்துழைப்பு பயிற்சி 2023 ஜூன் 7 அன்று ஓமன் வளைகுடாவில் தொடங்கியது. இந்தப் பயிற்சியில் இந்தியாவின் ஐஎன்எஸ் தற்காஷ், பிரான்ஸ் நாட்டின் சர்காஃப் கப்பல், ரஃபேல் போர் விமானம், ஐக்கிய அரபு எமிரேட்ஸ் கப்பற் படையின் ரோந்து போர் விமானம் ஆகியவை ஈடுபட்டுள்ளன.
இரண்டு நாட்கள் நடைபெறும் இந்த முதலாவது கூட்டுப்பயிற்சி மூன்று நாடுகளின் கப்பற்படைகளுக்கு இடையே ஒத்துழைப்பை விரிவுபடுத்துவதை நோக்கமாக கொண்டது. கடற்பகுதியில் ஏற்படும் பாரம்பரிய மற்றும் பாரம்பரியமற்ற அச்சுறுத்தல்களை எதிர்கொள்வதற்கான நடவடிக்கைகளுக்கும் இது வழிவகுக்கும். கடல்சார்ந்த வணிகத்தை உறுதி செய்வதில் ஒத்துழைப்பை இது அதிகரிப்பதோடு, இந்தப் பிராந்தியத்தின் கடற்பகுதியில் சுதந்திரமான கப்பல் போக்குவரத்துக்கும் பயன்படும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1930811